
Pa Stela e di transicion energetico, educacion 
y digitalisacion di gobierno 


E siman aki Aruba y demas islanan den Reino Hulandes a ricibi 
bon noticia den cuadro di fondo cu ta wordo poni disponibel 
pa realisa proyectonan importante pa desaroyo economico. Ta 
trata di 200 miyon Euro cu ta wordo poni disponibel pa atende 
cu entre otro transicion energetico, educacion y digitalisacion 
di gobierno. 


Den e carta cu Minister di Clima di Hulanda Rob Jetten y 
Secretario di Estado Alexandra van Huffelen a dirigi na Tweede 
Kamer, nan a splica cu pa Hulanda e ta importante pa tin bon 
cooperacion entre paisnan den Reino. Esaki for di e punto di 
bista cu paisnan den Reino ta comparti un pasado y futuro cual 
hunto ta wordo forma. Ademas, den e carta ta elabora riba con 
e paisnan ta bin na remarke pa e financiamento y inversion. 


A base di investigacionnan haci, a indentifica diferente area cu 
tin oportunidadnan prometedor cual ta entre otro: transision di 
energia, enseñansa, digitalisacion di e aparato gubernamental, 
infrastructura, produccion di alimento mas eficiente y 
sostenibilidad di sectornan economico. Financiamento pa e 
proyectonan lo wordo realisa teniendo cuenta e capacidad di 
implementacion di cada pais. Door di fortalece e potencial di 
crecemento economico, ta aumenta independencia financiero 
y economico di cada pais, ta acelera transicion energetico y ta 
mehora nivel di bida y empleo. 


E suma cu Hulanda ta pone disponibel ta 200 miyon Euro 
di e Nationaal Groeifonds (NGF). Pa bin na remarke pa e 
fondonan, cada pais por entrega proyecto cu ta demostra 
cu lo por tin un impacto grandi riba e capacidad di e pais pa 
genera prosperidad y bienestar duradero. Un condicion ta, cu 
mester trata di proposicionnan di calidad halto pa proyectonan 
den area di adaptacion di clima y transicion energetico, 
educacion, digitalisacion di gobierno, infrastructura basico 
(infrastructura logistico, purificacion di awa y procesamento 
di sushi), produccion eficiente di alimento y sostenibilidad di 


economia (specialmente turismo). Ta pone e recursonan di 
NGF disponibel den dos tranche di 100 miyon Euro. Unabes 
cu e fondonan di e prome tranche ta asigna den su totalidad, 
por haci un apelacion riba e di dos tranche di otro 100 miyon 
Euro. 


Ademas, Hulanda a anunica cu lo desaroya un areglo di 
garantia pa stimula otorgamento di prestamo na empresanan 
na Aruba, Corsou y Sint Maarten. Areglonan di garantia ta yuda 
empresanan crece pa motibo cu nan por haya prestamonan 
mas facil y/of mas economico. Na e momento aki, no ta existi 
tipo di areglonan asina na Aruba, Corsou y Sint Maarten. 
Ademas, contrario cu na Hulanda, ta habri e areglo di garantia 
pa empresanan di pesca y agricultura cual ta sumamente 
necesario como isla cu ta depende hopi riba importacion. 


Den e lunanan venidero lo elabora mas riba e programanan pa 
paisnan Aruba, Corsou y Sint Maarten. Prome Minister Evelyn 
Wever - Croes a expresa cu esaki ta un tremendo noticia pa 
Aruba y demas paisnan den Reino. “Ora bo ta goberna cu bon 
intencion, cosnan bon ta bin pa bo pais”. 

Premier di Sint Maarten Silveria Jacobs durante CCEC: 


Dianan 10 pa 12 di Mei 2023, a tuma luga e prome Caribbean 
Climate & Energy Conference (CCEC) organisa conhuntamente 
cu Hulanda. Premier di Sint Maarten Silveria Jacobs a atende 
e conferencia y a expresa cu e ta un honor pa ta presente na e 
prome CCEC, caminda cu paisnan ta bini hunto y trata e tema 
importante di impacto di cambio di clima y pa colabora y siña 
for di otro. 


Prome Minister di Sint Maarten Jacobs a duna un resumen 
breve di con e CCEC a bay. Riba e prome dia Premier Jacobs 
a expresa cu e tabata un honor pa firma e Memorandum of 
Understanding (MoU) cu Minister di Clima y Energia di Hulanda 
Rob Jetten, pa colabracion den transicion di energia den uno 
renobabel y mas resiliente. 

E topico ta algo cu segun Premier Jacobs, ya Sint Maarten 
ta trahando riba dje, tin un plan cla y tin un grupo encarga cu 
actualisacion di e manehonan. 


Riba e demas dianan di e conferencia, tabatin diferente dialogo 
entre e pasinan presenta na e conferencia. Paisnan den Reino, 
den Caribe y rond mundo a presenta nan puntonan di interes 
y preocupacionnan. Locual cu a resalta pa Sint Maarten como 
un di e islanan mas vulnerabel na mundo pa e efectonan di 
cambio di clima ta, e importancia pa paisnan compromete y 


ás 


tuma accion awo. Algun di e efectonan negativo cu Sint Maarten 
ta enfrenta cu ne ta inundacion, horcan, erosion y coralnan cu 
ta muriendo. Pues presencia di Sint Maarten na e conferencia 
tabata cardinal pa continua cu colaboracionnan pa futuro pa 
sigura cu ta cumpli cu e metanan na bienestar di calidad di 
bida pa tur ciudadano, Premier Jacobs a termina bisando. 

Prome Minister Evelyn Wever-Croes: 


GOBIERNO NO TA AUTORISA PA TUMA DECISION 
RELACIONA CU OTORGAMENTO DI TERENO 


"E meta ta pa a traves di DIP nos motiva y stimula e desaroyo cu ta 
necesario aki na Aruba" 

Durante conferencia di prensa di Gobierno di Aruba, Prome 
Minister Evelyn Wever-Croes a elabora riba e topico di peticion 
y otorgamento di tereno. Segun Prome Minister a splica, 
desde cu a sali e noticia cu e director di Directie Infrastructuur 
en Planning (DIP), ta ausente temporalemente, ta ricibiendo 
un avalanche di yamada y bishita di ciudadanonan pidiendo 
ayudo cu otorgamento of peticion di tereno. 


Prome Minister a indica di ta consciente di e 
situacion aki, na unda cu peticionnan no ta wordo 
atendi debidamente. Esaki ta un situacion frustrante 
pero lamentablemente, Gobierno no por haci nada 
al respecto. Manera ta conoci na afia 2020, como 
Minister di Infrastructura a traspasa e autoridad 
pa loke ta otorgamente di tereno, na un team di 
4 persona, di cual ta inclui e director y e director 
suplente. Desde e afia ey, nan ta encarga pa tuma 
decisionnan riba tur peticion di tereno. Actualmente 
e enfasis ta pa elimina tur e atrasonan cu tin na 
DIP, ya asina tur persona cu a haci un peticion pa 
tereno, por haya un contesta lo mas lihe posibel. 


"Nos como Gobierno no por tuma decision ken si y 
ken no ta haya tereno, ni ken ta prome cu otro. Esaki ta contra 
regla. Loke si nos tin como exigencia ta pa elimina e atraso 
cu tin actualmente. E meta ta pa a traves di DIP nos motiva 
y stimula e desaroyo cu ta necesario aki na Aruba", Prome 
Minister a expresa. 


NO TIN MAS INVESTIGACION PENAL 
ANDANDO DEN DIP 


E unico investigacion cu tin actualmente den DIP ta di Sero Colorado 


Dialuna mainta durante conferencia di prensa di Gobierno 
di Aruba, Prome Minister Evelyn Wever-Croes a duna un 
splicacion riba e investigacionnan den 'Directie Infrastructuur 
en Planning" (DIP). Prome Minister a indica cu e unico 
investigacion forensico cu tin actualmente den DIP ta di Sero 
Colorado y no tin niun investigacion penal andando. 


E investigacion di Sero Colorado a wordo pidi pa ex Minister 
Marisol Lopez-Tromp prome cu Gabinete Wever-Croes a 
drenta den gobernacion. E motibo pa e investigacion ta, cu 
a tuma nota cu hopi hende cu ta bibando den e casnan, ta 
drechando e casnan sin tin un titulo pa ta bibando den e cas. 
P'esey ta importante pa haci e investigacion, pa wak ken ta 
esnan cu ta bibando den e casnan y ken ta e dofio di e casnan. 
Unabes cu e investigacion ta cla, lo bay den dialogo riba esaki 
cu tur esnan cu ta bibando ilegalmente den e casnan, pa asina 
busca solucion pa drecha e situacion. 


“Tin varios peticion di hendenan cu ta interesa den un cas na 
Sero Colorado, pero lo mester warda e investigacion forensico 
aki keda cla. Unabes e investigacion aki ta cla, por bisa cu 
tur investigacion den DIP, ta tras di lomba y por sigui traha pa 
futuro, enfocando riba cosnan positivo”, Prome Minister a duna 
di conoce. 

MINISTER 


PERSPECTIVA SOCIAL DI EMBEHECIMENTO Y CUIDO 
Nota di Maneho pa Adultonan Mayor 


Durante reunion publico den Parlamento di Aruba dia 15 di 
mei, Minister Arends a pone Nota di Maneho ter inzage cual ta 
un paso pa logra un cambio den e perspectiva colectivo di nos 
adultonan mayor y e forma con nos como sociedad ta anda cu 
embehecimento. 


Pa maneho di adulto mayor, minister a menciona tres 
prioridad; miho reparticion di gastonan(persoonsgebonden 
subsidie), servicio adecua y adapta pa cuido y bienestar y 
por ultimo, cambio di perspectiva con sociedad ta mira y 
anda cu emebehecimento. "Mi ta imagina un Aruba unda 
embehecimento y nos adultonan mayor no ta wordo asocia cu 
enfermedadnan, limitacion y isolacion, sino cu nan por disfruta 
di nan bida cu orguyo, diginidad y energia positivo", Minister 
Arends ta reacciona. 


E nota di maneho ta atende cu dos punto: 

1. De Juiste Zorg op de Juiste Plek- Cuido adecua na e luga 
adecua2. Perspectiva Social di Embehecimento y Cuido, — E 
nota di maneho definitivo lo ser finalisa segundo siman di juni. 


e 


Den e maneho pa embehecimento y cuido a tuma consehonan 
di Sociaal-Economische Raad (SER) di 2018 y 2019 unda 
ta bisa pa restructura e financiamento di cuido pa adulto 
mayor(December 2018) ta exigi un cambio total den e forma con 
ta mira y anda cu e structura di cuido pero cu embehecimento 
den su totalidad, pa e maneho y bienestar di adultonan mayor 
den su totalidad (December 2019). 


Minister Arends ta asegura den Parlamento di Aruba cu e ta 
basa maneho riba consehonan profesional, investigacionnan 
pa claridad, uzando datos concreto y manera ya e minister 
a yega di bisa, "cu pueblo y den pueblo". Minister Arends ta 
termina na bisa cu den su maneho e ta mira un Aruba unda 
adultonan mayor tin participacion activo den comunidad y unda 
nan ta wordo asisti colectivamente cu nan desafionan. 


Citacion for di e Plan di Gobernacion 2021-2025: 

"Un Pais orguyoso di su raiz ta balora y cuida su fundeshi 
pa garantisa su futuro. Nos Adultonan Mayor ta nos tesoro. 
Garantisa nan calidad de bida, bienestar general y cuido, ta 
nos compromiso." 

Amara Nadu 


MINISTER 


Na un manera regular Minister Maduro 
ta reuni cu e sindicatonan pa asina por 
atende y busca solucion pa e inkietudnan 
di nan miembronan cu ta empleado publico 
trahando na un departamento cu ta resorta 
bou Ministerio di Finansa y Cultura. Den 
e dianan aki Minister Maduro a reuni cu 
Sindicato SADA y cu TOPA pa scucha 
nan preocupacion y pa busca solucion. Ta 
importante pa sindicatonan por haya un bista 
y splicacion continuo di e retonan cu tin den 
gobernacion y e efecto cu esaki por tin pa e 
empleado publico. 


Bou di Ministerio di Finansa ta resorta 
departamentonan cu ta haci un trabou 
importante pa percura cu nos Pais por conta 
cu e entradanan necesario pa asina por 
sigura cu Gobierno por ofrece e servicionan 
cu comunidad ta exigi. Pa e motibo aki e 
mandatario ta purba semper pa atende cu 
tur peticion cu ta regarda departamentonan 
cu ta resorta bou e cartera di finansa, na un 
forma mas diligente cu ta posibel. 


Pa locual ta trata e cartera di Cultura tambe | 
tin algun preocupacion cu mester atencion, | 
pa cual e mandatario kier traha conhunto 
cu sindicatonan pa por yega na solucion. 
Minister Maduro ta gradici sindicatonan SADA 
y TOPA pa e bon reunion y pa e esfuerso 
cu nan ta haci pa por yega na solucion pa 
inkietudnan di nan respectivo miembronan. 

Minister Maduro di Finansa ta informa: 


UN EVALUACION IMPO 
LUGA NA DEPARTAME 


RTANTE TA TUMANDO 
NTO DI IMPUESTO PA 


POR COMPARTI INFORMACION FISCAL NA UN 


MANERA SIGUR INTERNACIONALMENTE 

di un team di Global Forum on Transparency and Exchange 
of Information for Tax Purposes, cu ta evalua e sistema di 
DIMP pa por comparti informacion fiscal na un manera sigur 


== a 


internacionalmente. E evaluacion aki ta importante pa Aruba 
por cumpli cu e standardnan internacional di OECD pa crea 
transparencia fiscal y pa mehora cumplimento fiscal. Un 
resultado positivo lo demostra cu Aruba por ricibi informacion 
fiscal di otro Paisnan y trata esaki na un manera confidencial 
protegi pa leynan necesario y procesa pa un sistema electronico 
den cual e data ta debidamente sigura. 


Dialuna mainta Minister Maduro a topa cu e team di evaluacion 
cu ta consisti di sr. Lloyd Garrochinho di Global Forum 
Secretariat y representantenan di Paisnan miembro di OECD, 
sr. Felipe Morales di Brazil y sr. Brengt Nilsson di Sweden, cu 


¡Era | AP, 
ta expertonan di departamento di impuesto di nan respectivo 
Pais. E mandatario a hiba un discurso den cual a repasa e 
caminda cu nos a bin ta cana pa asina por cumpli cu e reglanan 
di OECD pa asina Aruba tambe por figura entre e Paisnan na 
mundo cu ta brinda transparencia fiscal y por ricibi y comparti 
informacion fiscal na un manera sigur. Minister Maduro ta 
gradici e team di DIMP pa nan trabou y ta desea nan hopi 
exito cu e evaluacion importante aki pa DIMP y pa Aruba. E 
resultado preliminar di e evaluacion por wordo spera na juni y 
den e proximo reunion plenario di OECD cu ta tuma luga mas 
den fin di ańa, Aruba lo conoce e resultado final. 


LIS LI SO N 202 my “n 
E 4 [| u H S EAS Z UZ Ve | | y 


HISTORIA 


APRIL RESULT 2023 


NORTH AMERICA SOUTH AMERICA EUROPE 


91,544 


83.7% 


TOTAL ARRIVALS 


happy land + ARUBA.COM 


Dialuna den un conferencia di prensa di gobierno, Minister 
di Turismo y Salud Publico sr. Dangui Oduber a comparti e 
resultadonan di nos turismo. E mandatario a presenta cifranan 
historico pa cu e prome 4 lunanan di aña 2023 cu tabata nos 
prome temporada di “High Season” di nos turismo. 

Minister Oduber a indica su maneho di turismo ta dirigi na trece 
turismo di calidad, e turista afluente cu tin un entrada di mas di 
150 mil dollar pa aña. Ta sigui enfoca den diversificacion di nos 
turismo. Keda haci inversionnan continuo den producto Aruba. 
Keda enfoca den e strategianan nobo di mercadeo pa asina 
nos keda mas competitivo. 

Despues cu aña pasa gobierno a introduci su “Exit Strategy” 
cu a resulta sumamente exitoso, gobierno a dicidi tambe pa 
pone aña 2019 como e aña base. E mandatario a splica cu aña 
2019 tabata un aña record den nos Turismo y pesey ora haci 
comparacion ta compara e cifranan cu e aña 2019. 
Crecemento den Turistanan Stayovers vs 2019 


Den e prome 4 lunanan di aña 2023 tur luna a conoce un 
recuperacion di mas di 100%. Esaki ta indica cu tin un 
crecemento den e cantidad di bishitantenan di “Stayovers”. 
Durante e prome 4 lunanan Aruba a ricibi un total di 415,648 
mil turista “stayover” cu ta un recuperacion di 7.2% compara 
cu 2019. 

Den luna di januari y februari a recupera cu 105%, na luna 
di maart tabata tin un recuperacion di 102% y na april un 
recuperacion fuerte di 116%. 


Den e raportahe a keda demostra cu e mercado Mericano 
ta keda e mercado mas importante pa Aruba. E mercado aki 
a conoce un tremendo recuperacion. Den luna di januari e 
mercado Mericano a recupera cu 113%, na februari 108%, na 

maart 102% y na april e tabata 120% cu ta hopi significante. 


Pero e mercado cu mas a sobresali y cu mas a recupera den 
porcentahe ta e mercado di Colombia. Minister Oduber a indica 
cu esaki ta debi den e aumento di e “Air lift”, cantidad di stul 
di y pa Colombia. E recuperacion den e prome 4 lunanan ta lo 
siguiente, januari 104% - februari 159% - maart 145% y april 
130%. 


Crecemento di e Average Daily Rate (ADR) vs 2019 

E demanda cu tin pa Aruba ta keda demostra den e prijs 
di camber pa dia. Minister a menciona cu segun e cifranan 
duna pa AHATA esaki ta mas halto cu nunca. E averahe di e 
ADR den e prome 4 lunanan di afia 2023 ta $393,59 dollar pa 
camber mientras cu na afia 2019 esaki tabata $334,67 dollar 
pa camber. Si compara esaki cu e ADR di aña 2022 di e mesun 
temporada ta constata un crecemento di 13.9% porciento di e 
ADR. Segun Minister Oduber pa prome biaha e ADR ta yega 
den careda di $400 dollar. 


Crecemento di e Revenue Per Available Room (RevPAR) 
vs 2019 


Un otro indicador hopi importante ta e RevPAR, e cifra aki 
ta indica e calidad di turistanan cu ta keda na hotel. Manera 
menciona anteriormente Minister Oduber ta enfoca riba 
e turistanan afluente. E averahe di e RevPAR di e prome 4 
lunanan di afia 2023 ta $324,48 dollar mientras cu na afia 
2019 esaki tabata $295,72 dollar. Si haci un comparacion cu 
e mesun temporada di afia 2022 ta constata un crecemento 
astronomico di 40.7% porciento. 

Continuacion HIGH SEASON 2023 TA ESUN DI MIHO DEN HISTORIA... 


Crecemento Turismo Crucero vs 2019 


Durante e pandemia despues cu frontera aereo a 
habri bek esun maritimo a keda cera un poco mas. 
E turismo crucero su recuperacion a tarda un poco 
mas pero e tambe a conoce un crecemento den 
comparacion cu 2019. Den e prome 4 lunanan Aruba 
a ricibi un total di 425.620 mil turista crucero. 70.185. 
Esaki ta 70.185 mil turista crucero mas cu na 2019 y 
ta un recuperacion di 19.7%. 


E cantidad di calls, es decir barco cruceronan cu 
a yega nos isla tambe a aumenta. Den e prome 4 
lunanan nos a ricibi un total di 165 calls, na 2019 
esaki tabata 143 calls. A aña aki te cu luna di april 
nos a ricibi 22 calls mas cu na aña 2019 y esaki ta 
crecemento di 15.4% porciento. 


Mirando e proyeccionnan cu tin pa e resto di aña 
Minister Oduber ta premira cu e aña aki tabay bira un 
aña record pa nos turismo crucero. 


Aumento den e Tourism Credit vs 2019 


E perspectiva pa locual ta e Tourism Credit (antes 
tourism receipt) cu ta wordo publica pa Banco Central 
tambe ta mustra bon den aña 2023. E cifra aki ta indica 
cuanto placa turismo ta laga den Aruba su economia. 


Den aña 2022 maske cu nos no tabata tin un 
recuperacion di 100% porciento di nos turismo tog e 
Tourism Credit a surpasa e cifra di aña 2019. 


Den aña 2022 turismo a laga mas di 4.4 biyon den 
Aruba su economia mientras cu na 2019 esaki tabata 
alrededor di 3.7 biyon. Esaki tabata un crecemento 
di 118% porciento. Mirando e indicadornan manera 
nos RevPAR y crecementonan den tur e cifranan 
menciona y e proyeccionnan, na final di aña 2023 nos 
lo tin un miho aña cu na 2022. 


Por ultimo Minister Oduber a menciona un otro punto 
importante cu ta e satisfaccion di e turista, segun 
encuestanan cu ta keda haci Aruba ta score halto 
den esaki, Aruba ta score 9.1 (di 1 pa 10), es decir 
turistanan ta hopi satisfecho cu locual Aruba ta ofrece. 


E maneho di Minister Oduber ta dunando tremendo 
resultado y esaki ta danki na e hopi bon sinergia cu 
tin entre tur e partnernan den turismo. E mandatario a 
gradici y felicita ATA, AAA, APA, AHATA, ATSA, TPEF, 
Aruba Vacation Rental Association, tur e trahadornan 
cu ta traha den turismo y tambe empleadonan di 
gobierno pa e resultado historico aki. 


Turismo ta keda e driver principal di nos economia. 

Geoffrey Wever 


MINISTER 

STAKEHOLDERS A RICIBI PRESENTACION RIBA 


E IMPACTO ECONOMICO DI VACATION HOME 


RENTALS NA ARUBA 

Riba 22 di mei 2023 minister Geoffrey Wever hunto cu 
Economisch Bureau Amsterdam a presenta na stakeholders 
y publico algun resultado inicial di e estudio riba e impacto 
economico di “AirBnB” na Aruba. Meta di e presentacion ta pa 
comparti informacion riba e topico y hiba dialogo habri cu e 
stakeholders den un forma transparente, e impacto economico 
di “AirBnB” na Aruba y e necesidad di maneho integral. 


Pa traha y ehecuta maneho participacion di stakeholders 
ta esencial. Despues di e presentacion, tur stakeholders a 
haya e oportunidad pa haci pregunta na Economisch Bureau 
Amsterdam riba e topico di “AirBnB” y su impacto economico 
na Aruba. Ta importante pa remarca cu maneho mundialmente 
ta den fase primitivo. Aunke tabata tin vacation home rentals 
den pasado, ta recientemente e fenomeno di AirBnB a causa 
un shift grandi den con turistanan ta acomoda nan mes, no 
solamente na Aruba pero mundialmente. 


Na final tur stakeholders cu a participa lo ricibi via email e 
rapport final pa duna nan reaccion por escrito pa asina uza 
esaki como input ora di traha y implementa un maneho integral 
cu ta tene cuenta cu entre otro e perspectiva economico y 
duradero. 


Minister Geoffrey Wever ta gradici tur stakeholders y 
Departmento di Asuntonan Economico, Comercio y Industria 


pa nan participacion y cooperacion den e estudio pa midi e 
impacto economico di “AirBnB” na Aruba. 


E estudio haci ta duna informacion valioso pa traha maneho 
economico y sostenibel riba “vacation rental” priva na Aruba. 
E topico di vacation rental tin aspectonan macro economico, 
pero tambe turistisco, cu lo wordo maneha pa minister Oduber, 
di Turismo y Salubridad Publico y e estudio aki ta lo yuda 
gobierno den totalidad pa formula maneho intergral. 


"Cu participacion di stakeholders, nos kier ta sigur cu ora e 
beleid ta cla, tur stakeholders a haya oportunidad pa duna nan 
input y cu e beleid ta uno cu lo haya aceptacion y lo ta uno 
husto y inclusivo”, segun Minister Wever. 

Minister Geoffrey Wever: 

Den un reunion hunto cu Minister di Asunto Economico, 
Geoffrey Wever, arkitecto Raffy Kock a presenta e prome 
imagennan di un plan ambicioso di infrastructura pa e area 
di maintstreet pariba y pabou na San Nicolas na un grupo 
di interesadonan ("stakeholders"). Stakeholder tabata inclui 
entre otro San Nicolas Business Association, Nicolas Gordon 
di Nicolas Store, Tito Bolivar di Art Fair, y un representante di 
DOW. 


Despues varios reunion y inputdi profesionalnan y stakeholders, 
arkitecto ir. Raffy Kock a crea e prome diseñonan pa centro di 
San Nicolas. E accento ta pa sigura cu San Nicolas ta keda 
cu su elemento y influencianan cual ta haci'e unico, mientras 
tumando bentaha di su recursonan natural - manera nos lama 
- pa por mehora e area completo economicamente. 


Loke a resalta den mayoria consultacion cu stakeholders ta 
cu e revitalisacion mester resulta den un clima di inversion pa 
San Nicolas, mientras mehora e bienestar di esnan cu ta biba 

cu tur e elementonan necesario pa localnan por biba, recrea, 
haci negoshi of traha, den un ambiente safe, bunita, y cu ta 
brinda acceso na diverso facilidanan y actividadnan di e area. 
Tin plania pa inclui areanan di recreacion pa famia, y pa esnan 
cu gusta practica deporte den aire liber, tur ta elementonan 
esencial den e Fase 1 di Revitalisacion di San Nicolas. 


"San Nicolas tin hopi recurso y oportunidad pa ofrece, tambe 
tin hopi opcion y opinion riba mesa. Ta ideanan cu mester tuma 
den consideracion conhunto cu stakeholders y expertonan pa 
por defini un modelo cu tin mas beneficio social-economico 
posibel pa San Nicolas", minister Wever a enfatisa. 


NOS LO HIBA NOS PAIS 

Recientemente, Minister di Enseñansa di Deporte Endy Croes 
a reuni cu director di Dienst Openbare Werken (D.O.W.) Sr. 
Marlon Croes hunto cu su team. Durante e reunion a dialoga 
tocante preparacion di speelplaats pa algun scol cu mester 
a haya asfalt, entre otro, Sint Aloysius School. Manera ta 
conoci, Sint Aloysius School ta den proceso di renobacion y 
ta pushando pa aña escolar binidero nan por drenta e edificio 
nobo. Ta planifica pa luna di e juli DOW basha asfalt nobo. 


Colegio Laura Wernet tambe ta riba lista pa haya asfalt, 
mirando cu nan speelplaats ta den mal condicion. Pues, 
ta planifando pa entre luna di juli y augustus di e aña aki 
pone asfalt. Ademas di esaki, a dialoga DOW traha den 
colaboracion cu e proyectonan di Gobierno di Aruba, entre 
otro, canchanan deportivo y Aruba International Beach Tennis 
Tournament, Compleho Deportivo Guillermo Prospero Trinidad 

Recientemente, Minister Endy Croes a reuni cu presidente di 
Arubaanse Voetbal Bond (AVB) Sr. Randolf Lacle. A dialoga 
riba e desaroyo di Compleho Guillermo Prospero Trinidad na 
Dakota. Ademas, a dialoga tocante e posibilidad pa Aruba 
hunga wega clasificatorio na cas e aña aki ainda. Na final di 
mei lo ricibi bishita di representante di CONCACAF na Aruba y 
lo reuni cu e contratistanan cu ta atendiendo cu renobacion di 
stadion, pa evalua ki fecha precies e stadion lo keda cla y wak 
kico ta e posibilidadnan pa hunga wega clasificatorio na Aruba 
e aña aki. 


Alabes a dialoga tocante e acuerdo cu a haci cu AVB encuanto 
proyecto di iluminacion. A haci pedido di luz, poste y brackets 
pa instala na cuater (4) veld di futbol, A forma un consorcio 
entre Ministerio di Deporte, Fundacion Lotto pa Deporte (FLPD) 
y AVB pa hunto manda cumpra e postenan pa ilumina un total 
di cuater (4) veld di futbol. AVB a percura pa Veld di Santa Fe 

y Palo Marga. Pues un reunion amplio, unda a haci diferente 
palabracion concreto. 


y Unistars, FLPD a percura pa Veld di Brazil y Simeon Antonio. 
Finalmente, Minister Endy Croes ta expresa cu ta premira cu 
den e di dos mita di aña lo inicia cu proyecto di iluminacion. 

Recientemente, Minister Endy Croes hunto cu Minister 
Plenipotenciario na Hulanda Ady Thijsen, a haci un bishita 
deportivo na e organisacion di futbol veterano Arusur. E directiva 
di Arusur a acerca e mandatario di Deporte pa presencia nan 
training y despues hiba algun palabra. Algun tempo atras, 
directiva di Arusur veterano a acerca e mandatario di Deporte 
cu un peticion. Ta trata aki di un tereno pa un veld, pa asina 
nan por sigui practica e deporte di futbol. Minister Endy Croes 
a expresa cu lo traha hopi di cerca cu Arusur en busca di un 
solucion, kisas un tereno cu ya caba ta di futbol y cu no ta 
wordo uza. 


Actualmente, Arusur ta train riba e veld di Santa Fe, pero ta 
desea di por tin nan propio espacio, mirando cu Santa Fe 
su organisacion ta birando mas grandi y ta mas druk cu e 
desaroyonan di AVB. Mester añadi cu veld di Santa Fe ta un 
di e veldnan cu no tin luz. Minister Endy Croes a indica cu a 
yega na un convenio cu Arubaanse Voetbal Bond cu e veld 
Santa Fe ta bay haya su luznan durante aña 2023. Sigur esaki 
ta brinda mas oportunidad pa e ekipo por train den e oranan di 
anochi y por tin un poco mas tempo pa practica nan deporte. 
Minister Endy Croes a agrega cu e lo keda cu e peticion di 
Arusur na bista, pa asina por yega na un tereno pa yuda nan. 
Concluyendo, Minister Endy Croes a expresa cu e tabata 
un bon encuentro, e organisacion di Arusur a keda masha 
contento y a gradici mandatario di Deporte pa su bishita. 

Dia 10 di mei 2023, Minister Endy Croes a atende e apertura di 
e prome Caribbean Climate and Energy Conference (CCEC) 
organisa pa Gobierno di Aruba y Gobierno di Hulanda. A 
dedica e prome dia di conferencia na e paisnan den Reino 
Hulandes, unda a enfoca riba tur e paisnan di reino cu ta 
atende cu e cambionan climatico y transicion energetico y con 
por colabora cu otro pa mitiga e efectonan. A enfatisa riba e 
importancia pa tuma decision crucial awo pa cambio energetico 
sostenibel y limpi pa futuro generacion. A base di e necesidad 
y/of preocupacionnan cu cada partner a trece dilanti den e 
conferencia enuanto e consecuencia cu cambio climatico por 
tin pa nos respectivo islanan, a dicidi pa hiba e discusion den 
un Vierlanden Overleg. 


Den e siguiente lunanan e paisnan den reino lo reuni pa yega 
na acuerdonan comun pa atende cu transicion energetico den 
reino. Minister di Clima & Energia di Reino Hulandes Sr. Rob 
Jetten, a anuncia cu Gobierno Hulandes a bay di acuerdo 
pa pone na disposicion di Aruba, Curacao y Sint Maarten 
un montante di 100 miyon euro a traves di “Groeifonds” pa 
por combati cambio climatico y apoya transicion energetico, 


manera Aruba Hydrogen Valley. Mester cuminsa chikito pa 
despues sigui crece. Ademas di esaki, ta importante pa e 
islanan chikito traha hunto pa hunto logra hopi mas. Mester 
tuma pasonan chikito, pero concreto pa logra cosnan grandi. 
Minister Endy Croes ta felicita Minister di Clima & Energia di 
Reino Hulandes Sr. Rob Jetten, Vice Minister di Aruba Ursell 
Arends, Minister di Labor, Energia y Integracion Glenbert 
Croes y tur esnan cu a haci e prome Caribbean Climate & 
Energy Conference (CCEC) posibel. 

Falta solamente algun dia pa e gran apertura di e evento 
deportivo, Weganan Escolar 2023 cu ta tuma luga na Compleho 
Deportivo Frans Figaroa, diabierna 26 di mei, di 5:30 di atardi 
te cu 8:30 di anochi. 


Un total di 975 alumno di 45 scol preparatorio, scol basico 
y scol secundario di Aruba ta bay competi contra otro den 
diferente disciplina, entre otro, badminton, functional fitness, 
volleyball, basketball, futbol, beach tennis y baile deportivo. 
Ministerio di Deporte y IBISA ta invita henter pueblo di Aruba pa 
bin apoya nos mucha- y hobennan durante e competencianan 
di Weganan Escolar 2023. 

E siman aki e gran evento deportivo, Weganan Escolar 2023 
ta inicia. Diabierna awo 26 di mei, ta e gran apertura di WE 
Aruba 2023, di 5:30 pa 8:30 di anochi na Compleho Deportivo 
Frans Figaroa. Rond di mil alumno di 45 scol preparatorio, 
scol basico y scol secundario di Aruba ta bay enfrenta otro den 


Minister Endy Croes: 


un competencia amistoso den shete (7) diferente disciplina, 
entre otro, badminton, functional fitness, volleyball, basketball, 
futbol, beach tennis y baile deportivo. Aruba ban apoya nos 
nos mucha- y hobennan den nan deporte escolar. 

MINISTER ENDY CROES TA GRADICI Y FELICITA 
JUFFROUW NELLY ORMAN — DE CUBA PA SU 
DEDICACION Y PROFESIONALISMO DURANTE 35 
ANA DEN ENSEÑANSA 


a MPT 

Diabierna mainta, Arco Iris Kleuterschool a celebra 35 afia 
den ensefiansa di cabesante di e scol, Sra. Nelly Orman - 
de Cuba. E mainta festivo a inicia cu e bunita himno di Arco 
Iris Kleuterschool canta pa e alumnonan. Sigui pa speech 
di representante di DPS Sra. Morela Dirkz, Staffunctionaris 
Primair Onderwijs Sra. Marylou Maduro y presidente di 
comision di mayor Sra. Sabrina Sonensein cu a hiba palabra 
re ocasion special aki. 
Minister di Enseñansa a felicita y gradici Sra. Nelly Orman — 
de Cuba pa su amor y dedicacion durante 35 aña den nos 
enseñansa. Alabes, den nomber di Gobierno di Aruba, Minister 
Endy Croes a haci entrega di un reconocemento como muestra 
di aprecio y gratitud. Mandatario di Enseñansa a enfatisa cu 
e ta hopi orguyoso di juffrouw Nelly cu a dedica gran parti di 
su bida pa educa nos muchanan. Danki pa e dedicacion y 
profesionalismo den enseñansa y pa contribui na e fundeshi 
di educacion y formacion di nos muchanan. Durante e mainta 
ameno tabatin diferente sorpresa y presentacion special. 
E alumnonan di Arco Iris a dedica juffrouw Nelly un bunita 
cancion. Tambe durante e celebracion aki, Sra. Jane Hooft- 
Bueno y Sra. Pamela Lewis a canta un bunita cancion di 
gospel. 


Un poco di e trayecto di juffrouw Nelly: 


Juffrouw Nelly a nace na Aruba dia 24 october 1961. Na un 
edad hoben juffrouw Nelly tabata desea di ta un maestra di 
scol. Despues di a slaag na aña 1981 e tempo ey di APA, Sra. 
Orman-de Cuba a traha 1 aña na Boneiro. Na 1982, juffrouw 
Nelly a regresa Aruba. Mes un aña juffrouw Nelly a casa cu Sr. 
Theo Orman y a sigui traha como “invalkracht” na varios scol. 
Na 1988, Juf Nelly a cuminsa traha como “invalster” na e scol 
cu e tempo ey tabatin e nomber di Reina Beatrix. Na 1989, 
juffrouw Nelly a haya su “benoeming” na e scol cu tabata yama 
prome Reina Beatrix Kleuterschool y despues a bira Arco Iris 
Kleuterschool. Ta di remarca cu Juffrouw Nelly a duna e scol 
e nomber di Arco Iris kleuterschool, unda cu ta trahando pa 
mas di 30 aña. Desde aña 2014, juffouw Nelly ta fungi como 
cabesante di Arco Iris Kleuterschool. 


Concluyendo, Minister Endy Croes ta gradici juffrouw Nelly 
pa e bunita trabou e la eherce durante 35 aña. Di curason 
palabranan di pabien na juffouw Nelly, na famia y sigur na e 
veld di enseñansa. 


Al 

SCONDE TRAS DI 'PERIODISMO' 


Recientemente Aruba tabata anfitrion pa un Conferencia riba 
Clima y Energia cu a resulta sumamente exitoso. Minister Rob 
Jetten a compromete cu un ayudo financiero di 200 miyon euro 
pa yuda y asisti e Paisnan den Reino cana e caminda climatico 
y energetico pa por cumpli cu tratado di Paris 2050. 


Un conferencia unda cu e profesionalnan a presenta e mision 
energetico di Gabinete Wever Croes 2, cual mision a cuminsa 
bou di Gabinete Wever Croes 1 tempo cu nos Minister President 
tabata esun encarga cu e cartera di Energia. 


Gobierno ta compronde cu Pueblo di Aruba ainda ta trauma 
pa e corupcion escandaloso di Gabinete Eman 1 & 2. Pa 
a purba tapa nan actonan coruptivo Mike Eman y AVP 
tabata constantemente tilda MEP di friends and family”, un 
smokescreen pa tapa nan escandalo di corupcion. Mientras 
tanto huez a bolbe dicta un otro Minister di AVP pa corupto. 


Laga nos repasa e proceso totalmente transparente cu Minister 
President Evelyn Wever Croes a encamina durante cu su 
persona tabata encarga cu Energia. 


REOI 1 8 2 2020 DEN UN TRANSPARENCIA TOTAL 
Gobierno a apunta Director di RDA, señor R. Arends, como 
esun na cabes di e comision come independiente y haci e 
sondeo pa busca cual ta e miho alternativanan pa Aruba. Den 
un Decreto Ministerial, Gobierno a defini ki tipo di experticio tin 
mester. 


- 1 juni: di un forma transparente y obhetivo a yega na 
areglo cu notario pa asina ehecuta e proceso complete di 
busca un operador pa e refineria of otro actividad. Prome biaha 
den historia cu un Gobierno ta haci un proceso completamente 
transparente. Asina Eagle a drenta Aruba. Un destaho basa 
riba principionan di Trade World Organization. 

- 1 di juni a cuminsa e proceso di Request Expression 
of Interest (REOI 1A, 1B y 2). E 1A ta pa esnan interesa den 
inverti den refineria, 1B ta pa esnan cu ta interesa den un otro 
industria petroquimico, y 2 ta cualkier otro tipo di actividad. 


- 8 di juni: A anuncia publicamente cu e proceso ta inicia. 
Compania interesa mester a introduci nan bid na notario 
digitalmente. 

- Prome Minister a enfatisa cu no tabata tin ningun 
metemento politico den e proceso aki. 

- 17 di juli: Tur interesado tabatin te cu 17 di juli pa entrega 
nan proyecto, pero mirando cu Covid-19 a dal, Gobierno a 
alarga esaki dunando mas espacio te 31 di juli. 

- 31 di juli: E ceramento di e inscripcion tabata live pa tur 
hende por a mira pa demostra e transparecia den e proceso 
aki. 

- Entre 12 di augustus y 10 di september, e comision a 
haci un pre-screening di tur cu a entrega. 

- 27 di augustus: A sali un press release informando e 
procedura y unda ta para. 

- 10 di september: A entrega na Gobierno e rapport 
preliminario. 


Pa REOI 1 tabata tin 26 compania y pa REOI 2 tabata tin 
22 compania. A drenta fase 2 na unda a bay evalua e parti 
industrial, tecnico, economico, medio ambiente, salubridad 
y siguridad na pia di trabou y loke ta 'compliance y legal. 
Gobierno Mericano a brinda nos un man pa mira e parti di 
‘compliance’ y ‘screening’. 


- 15 di september: A saca e diesnan di REOI 1 ye sietenan 
pa REOI 2. 

- 28dinovember: Nanaentregae rapportdirecomendacion 
pa sigui cu REOI 1A cu Quantum, REOI 1B Eagle LNG y 2 a 
ser wanta un rato. 

- 29 di november: A duna RDA y Eagle e green light pa 
bay sinta cu otro. 

- 15 di cecember: RDA y Eagle a firma un statement pa 
sigui cu negociacion. 


E minister di Energia ta esun cu ta representa Pais Aruba como 
e accionista mas grandi den companianan estatal. Na su turno 
e tin e prerogativo pa nombra su personanan di su confiansa 
den e Huntanan di Comisario. 

Continuacion TA MASHA FACIL LANSA ACUSACION FALSO... 


Ta importante pa directornan di nos companianan estatal como 
tambe departamento gubernamental, realisa cu nan no ta 
doño di e compania of departamento, cu nan deber ta ehecuta 
maneho y vision di e Gobierno na mando e momento ey. Y e 
momento cu bo cuminsa boycotia y nenga di ehecuta maneho 
di Gobierno pa defende bo interes personal, esaki ta bira un 
situacion inaceptabel, pasobra bo deber mester ta unicamente 
cu Pais Aruba. 


Pa loke ta nombracion di Sr. Rojer, e ta esun cu a sobresali 
riba tur otro candidato cu a solicita, pasando exitosamente 
tur trayecto di investigacion independiente sosteni pa INTOP 
adviesbureau y Plus Accountants, for di 'backgroundcheck te 
cu examen psycologico. Interesante pa bisa ta cu Sr. Rojer no 
ta ganando e salario barbaro di AWG 25 mil florin mensual cu e 
ex director nombra pa Gabinete Eman tabata gana. E director 
ta ganando conforme e 'Croes Wever Norm’. 


Pa loke ta trata Sr. Junior Croes, e no tin ningun funcion ni directo 
ni indirecto cu EAGLE LNG. Den su funcion di Presidente di 
Hunta di Comisario di RDA durante gobernacion anterior, el a 
atende cu nan. Pero desde Gabinete Wever Croes 2, Junior 
Croes no ta den ningun funcion cu ta resorta bou di Ministerio 
di Energia. 


Pa loke ta trata Croes, Wever 8 Ruiz, nan ta abogado di RDA. 
Nan no ta abogado di EAGLE LNG. 

Pues no tin ningun hende ni directo o indirecto cu por ta familiar 
di Minister, of cu por tin conflicto di interes, tin relacion algun 

cu EAGLE LNG. 


Contracto di EAGLE LNG tin un NDA manera ta masha normal 
y usual den negociacionnan entre companianan. Nos ta sigur 
cu WEB tin mas NDA cu no ta cu EAGLE LNG so. 

Mientras ta purba descredita tur desaroyo na San Nicolas 
manera entre otro EAGLE LNG, ta lastima cu e matutino di 
Bon dia Aruba ta coopera cu “old politics di old boys”. Si ta 
asina malo e proyecto aki ta pa Aruba, pakico AVP a pidi Eagle 
LNG y Secrets pa warda te ora ta eleccion pa nan por pronkia 
cu ne como nan logro? 


Bon Dia Aruba a publica un cantidad di insinuacion y 
acusacionnan totalmente falso cu e fin politico pa purba 
desacredita un Conferencia di Clima y Energia sumante 
exitoso pa Aruba y pa Reino den su totalidad, sin cu Aruba 
mester a paga un speaker's fee barbaro pa un Sr. Al Gore bin 
papia bunita di Aruba sin cu nunca a resulta den nada concreto 
di e conferencia ey cu a costa Aruba miyones, hincando 
WEB, ELMAR, RDA y UTILITIES den un situacion financiero 
sumamente fragil y precario cu te awe nan ta sinti. 


Interes di Pais Aruba mester ta na prome luga y Aruba ta fada 
di FAKE NEWS. 


Cu e reaccion aki Ministerio di Energia ta aclarea cualkier 


duda cu e articulo aki por a crea y ta desbarata e ponencianan 
infunda y totalmente incorecto di e matutino Bon dia Aruba. 


ado di Turismo y Salud Publico 


HUISARTSEN 

Minister Plenipotenciario mr. Ady Thijsen a bishita Raad van 
Advies y a papia cu presidente di Raad van Advies mr. David 
Kock. Tambe presente tabata secretaris di Raad van Advies 
mr. Albert Braamskamp. 


Na prome lugar Minister Thijsen a felicita sr Kock cu su 
nombracion como presidente di Raad van Advies; un puesto 
clave den un instituto asina importante pa Aruba cu ta Raad 
van Advies. 

Durante di e encuentro a toca algun tema constitional cu ta 
riba e agenda politico den Reino, cu ta e “Geschillenregeling”, 
e deficit democratico y un parlamento di Reino. Temanan cu 
segun Minister Thijsen pa hopi aña ta papia riba nan, pero te 
ainda ningun resultado concreto a wordo tuma. 

Pro ehempel e punto di un parlamento di Reino, segun sr. 
Thijsen esaki no ta nesesario si haci bon uso di Statuut. 
Parlamementarionan di Aruba, Curacao y St. Maarten por 
tuma parti na debatenan den Tweede Kamer como “bijzonder 
gedelegeerden” den reunionnan cu ta trata “Rijkswetten”. 
Nan tin derecho pa entrega mocion y derecho pa bin cu 
“amendement” riba e ley. E unico derecho cu e “bijzonder 
gedelegeerden” no tin ta derecho di voto y esaki por keda regla 
cu un cambio den Statuut. 


Minister Plenipotenciario tabata cu audiencia na Gobernador 
di Aruba Alfonso Boekhouat. 


E mandatario a bisa Gobernador Boekhoudt cu e ta na Aruba 
pa atende e Conferencia Caribense riba Clima y Energia, pera 
alabes a combina su bishita di trabao pa informa e ministernan 
na Aruba di su vision y maneho pa cu Arubahuis y papia cu 
diferene departamentonan pa canalisa mas cooperacion 
entre departamento y Arubahuis. 


Pa loke ta e “Geschillen Regeling” un mayoria den tanto 
Tweede Kamer y Eerste Kamer a bai di acuerdo cu un areglo, 
sinembargo Gobierno di Hulanda ainda no a implementa esaki. 


Minister Thijsen a intercambia cu Raad van Advies tambe 
riba e ley di Raft (Rijkswet Arubaans Financiel Toezicht) cu lo 
mester bin na lugar di e Laft. Un discusion importante den e 
siguiente lunannan cu ta bin. 


Den cuadro di su bishita di trabao pa reuni cu diferente 
departamentonan cu ta Arubahuis ta traha cerca cu nan, 
Minister Plenipotenciario mr. Ady Thijsen a reuni cu Centrale 
Accountantdienst (CAD). 


Aki e mandatario a sinta na mesa cu director di CAD Roland 
Pang unda a papia riba asuntonan cu ta regarda Arubahuis. 

ARUBA KIER ORGANISA UN BUSINESS 
SUMMIT NA HULANDA 


Aruba ta trahando riba un plan pa e aña aki bin cu un “Business 
Summit” na Hulanda. Esaki Minister di Asunto Economico, 
Comunicacion y Desaroyo Sostenibel mr. Geoffrey Wever a 
bisa Minister Plenipotenciario mr. Ady Thijsen durante di un 
encuentro na su oficina. Pa cu esaki segun Minister Wever lo 
tin un rol importante pa Arubahuis. 

Minister Thijsen a apoya e initiativa aki y bisa cu Minister 
Wever por conta riba e sosten y colaboracion di Arubahuis y cu 
ta pesey Arubahuis tey pa sostene Gobierno y particularmente 
e ministernan individual na Hulanda. 


Minister Wever durante di e combersacion a elabora riba su 
maneho economico cu lo mester yega na diversificacion di nos 
economia. Un economia moderno cu mester crea trabaonan riba 
nivel halto pa nos hendenan. Esaki ta trece cune cu Ministerio 
di Asunto Economico, Comunicacion y Desaroyo Sostenibel 
a bin cu un plan di accion national den cual tur “stakeholders” 
ta participa. Den esey tambe a crea un Agrifund pa sostene y 
desaroya e sector di agricultura. Tambe Minister Wever a bisa 
cu a bin cu un website nobo dirigi pa inversionistanan cu ta 
Investment in Aruba. 


MINISTER THIJSEN A 


Minister Thijsen di su banda a papia riba su vision y maneho 
pa Arubahuis unda ta busca cooperacion rond di Hulanda 
tanto riba e nivel gubernamental, cu tambe e sector priva y cu 
Hogescholen y Universidadnan. Esaki sigur lo por complementa 
a maneho di Minister Wever, asina sr. Thijsen a bisa. 


MINISTER THIJSEN 


PAPIA CU MINISTER 
ROCCO TJON 


A BISHITA DRH 


Minister Plenipotenciario mr. Ady Thijsen a reuni durante di su bishita di 
trabao na Aruba cu Minister di Husticia y Asuntonan Social Rocco Tjon. 
Minister Thijsen a bisa Minister Tjon cu e meta di su bishita na Aruba ta 
pa duna un impresion riba su vision pa Arubahuis y Aruba na Hulanda y 
kico su maneho ta encera. 

Pa ilustra su trabao y cu tur loke te ainda ela realisa na contactonan 
y terenonan cu por conduci na formanan di cooperacion den futuro, 
minister Thijsen a haci entrega di un buki cu tur e informacion akin a sr. 
Tjon. 


Minister Plenipotenciario mr. Ady Thijsen a haci un 
bishita na Departamento di Recurso Humano (DRH). 


Akinan e mandatario a reuni cu Gilbert Wernet y Mary 
Lou Tromp pa papia riba asuntonan cu ta concerni e 
organisacion di Arubahuis. Lo mester bin ahustacion 
na e organisacion pa asina Arubahuis por ehecuta 
aun mas mihor su funcion di representante di Aruba 
na Hulanda. 


Durante di e combersacion a papia riba e plannan di Minister Tjon pa bin 
cu un prizon nobo cu lo mester reemplasa KIA. Tambe den e proceso 
aki lo sondea e posibilidad pa traha banda di e prison aki un clinica di 
TBS (Terbeschikkingstelling). 

Minister Thijsen a bisa Minister Tjon cu e por conta cu sosten di Arubahuis 
pa cu contactonan na Hulanda cu por yuda acelera e proceso aki. 


Union ta e forsa di un ekipo, famia y 
nacion pa logra cada meta pa e 
bienestar humano. Ban sigui den 
positivismo pa engrandece nos pais. 


EA ANA DI UNION Y POSITIVISMO! 


